Kawruh kawontênaning manungsa wau kagolong kawruh wawêngkoning kodrat. Inggih wawêngkoning bumi ingkang dipun ênggèni manungsa punika, ananging kawontênanipun jagat punika botên ngêmungakên donya punika kemawon. Taksih wontên alam sanèsipun ingkang langkung aus. Dados teyosopi punika kenging kawastanan têrusanipun kawruh ing atasing donya ingkang kasar punika.